
ŠAKIŲ RAJONO SAVIVALDYBĖS TARYBA

SPRENDIMAS

DĖL PANAUDOS SUTARTIES SU VIEŠĄJA ĮSTAIGA ŠAKIŲ PIRMINĖS ASMENS SVEIKATOS PRIEŽIŪROS CENTRU NUTRAUKIMO

2013 m. rugsėjo 26 d. Nr. T-338
Šakiai


Rajono savivaldybės taryba, vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 straipsnio 1 dalimi, rajono savivaldybės tarybos 2005 m. gruodžio 22 d. sprendimu Nr. T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu ir atsižvelgdama į viešosios įstaigos „Šakių pirminės asmens sveikatos priežiūros centras“ 2013 m. rugsėjo 23 d. prašymą, nusprendžia:


1. Nutraukti Savivaldybės turto panaudos sutartį Nr. 1D-39, sudarytą 2009 m. birželio 12 d. su viešąja įstaiga Šakių pirminės asmens sveikatos priežiūros centru, šalių susitarimu.


2. Įgalioti rajono savivaldybės administracijos direktorių pasirašyti susitarimą dėl 1 punkte nurodytos panaudos sutarties nutraukimo bei turto perdavimo-priėmimo aktą.


3. Pripažinti netekusiu galios rajono savivaldybės tarybos 2009 m. birželio 11 d. sprendimą Nr. T-216 „Dėl negyvenamųjų patalpų, esančių Šakių seniūnijoje, Prancų kaime, Briedžių g. 11, perdavimo laikinai neatlygintinai valdyti ir naudotis“. 

